text: उन्होंने कहा, 'हिन्द महासागर व्यापार और ईंधन के लिए महत्वपूर्ण जलमार्ग है. दुनिया के आधे कंटेनर शिपमेंट, करीब एक-तिहाई माल और दो-तिहाई तेल के शिपमेंट इसी रास्ते से होकर गुज़रते हैं. ऐसे में हिन्द महासागर अपने तटों और तटवर्ती क्षेत्रों में बसे देशों से आगे बढ़कर सभी के लिए महत्वपूर्ण हो जाता है.' स्वराज ने आगे कहा, 'इसलिए क्षेत्र में शांति और स्थिरता हमारी विदेश नीति की प्राथमिकता है.'